DA soek antwoorde oor gebruik van Gupta-straler | Maroela Media
Kobus Marais, LP van die Demokratiese Alliansie (DA), het gesê gegewe die Gupta-familie se noue bande met hooggeplaaste ANC-lede, insluitend pres. Jacob Zuma, moet hierdie gebruik van die belastingbetaler se geld dringend ondersoek word. "Dit is veral die geval gegewe die Guptagate-skandaal toe die Gupta-familie by die Waterkloof Lugmagbasis geland het, glo met die toestemming van 'Nommer Een'," het Marais gesê.
"Volgens berigte is Bombardier Aerospace deur die departement van verdediging gehuur deur 'n regeringskontrak met die diensverskaffer ExecuJet, wat toe die private Gupta-vliegtuig vir die reis voorsien het. Die vliegtuig is Vrydagaand by die Waterkloof Lugmagbasis weg onder die roepteken 'South Africa Two' wat gewoonlik vir die adjunk-president gehou word."
Marais het gesê die DA sal vrae oor die voorval aan Nosiviwe Mapisa-Nqakula, minister van verdediging, stel om die presiese redes vas te stel hoekom Ramaphosa 'n private vliegtuig moes gebruik wanneer die regering 'n toegekende vliegtuig het. Die party wil ook weet hoekom die adjunk-president en sy gevolg nie van SAL gebruik kon maak wat elke week na twee bestemmings in Japan vlieg nie.
Volgens Marais beweer die departement van verdediging hulle het geen idee gehad die vliegtuig behoort aan die Guptas nie, aangesien die huur van vliegtuie deur 'n sentrale kontrak gedoen word wat deur die nasionale tesourie bestuur word.
En nou kruip die wurms uit die houtwerk uit…..dit wil voorkom asof die vliegtuig wat vroëer op die Lugmag-basis geland het toe NIE net gaste vir 'n troue aangery het nie……maar by sy vertrek vol gelaai was met miljarde dollars wat geskenk was deur Gadaffi?? Die waarheid sal nog uitkom…
Maroela Media het my kommentaar verwyder maar dan vra ek waarom vlieg Ramaphosa en sy kontengent dan nie met SAL nie. Is dit vir julle aanvaarbaar, Maroela?
Regtig? Hulle kerm en kla oor al die klein goedjies…wat die hel? Hoekom nie begin by die groot goed, soos plaasmoorde, verkragting, ens. dan sal die klein goedjies outomaties verdwyn as die "groot" goed uitgesort word!!!!!
Dalk is die vliegtuig vir n goeie rede gehuur. SAL en militêre vliegtuie dalk nie so veilig en hy weet dit. Instandhouding kos geld en ek wonder maar net. Iemand betaal mos vir die huur. En die res